На основу члана 37. став 4. Закона о електронском документу, електронској идентификацији и услугама од поверења у електронском пословању („Службени гласник РСˮ, бр. 94/17 и 52/21) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

У Р Е Д Б У

О УТВРЂИВАЊУ КАНЦЕЛАРИЈЕ ЗА ИНФОРМАЦИОНЕ ТЕХНОЛОГИЈЕ И ЕЛЕКТРОНСКУ УПРАВУ КАО ПРУЖАОЦА КВАЛИФИКОВАНЕ

УСЛУГЕ ОД ПОВЕРЕЊА

Члан 1.

Утврђује се да Канцеларија за информационе технологије и електронску управу може да обавља квалификовану услугу од поверења – услугу управљања квалификованим средством за креирање електронског потписа на даљину.

Члан 2.

Квалификовану услугу од поверења из члана 1. ове уредбе Канцеларија за информационе технологије и електронску управу врши у складу са прописима којим се уређује електронски документ, електронска идентификација и услуге од поверења у електронском пословању.

Члан 3.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-7787/2021

У Београду, 2. септембра 2021. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић, с.р. |